Publication: Magyar Közlöny
Issue: MK-2010-177 (Year: 2010, Number: 177)
Era: contemporary
Section: (1) A személyi jövedelemadóról szóló 1995. évi CXVII. törvény (a továbbiakban: Szja tv.) 3. § 9. pontja helyébe a következõ
Paragraph Index: 1051

c) amelyben a várandósság orvosi igazolása alapján a jogosultság legalább egy napig fennáll, kivéve azt a hónapot, amikor a megszületett gyermek után a családi pótlékra való jogosultság megnyílik. 29/B. § (1) A családi kedvezmény ugyanazon kedvezményezett eltartott után egyszeresen, azonban a jogosulttal közös háztartásban élõ házastárssal, élettárssal – amennyiben a gyermeket nevelõ egyedülálló családi pótlékát az élettársak egyike sem veszi igénybe – az összeg vagy a kedvezményezett eltartottak megosztásával közösen is érvényesíthetõ (ideértve azt az esetet is, ha a családi kedvezményt a jogosult egyáltalán nem tudja érvényesíteni). A családi kedvezmény megosztása az adóbevallásban, munkáltatói adómegállapításban a 29/A. § (3) bekezdés c)–d) pontjában nem említett jogosultak esetében független attól, hogy az adóelõleg megállapításánál mely jogosultnál történt annak figyelembevétele.

Source: https://magyarkozlony.hu/hivatalos-lapok/505f769762987917ba623683c557e119807824d0/dokumentumok/87a135c5f5eb7f47263836b2acd6b15d2d8dc2ed/letoltes